ओलम्पिक में भारत
ओलंपिक (ओलम्पिक खेल) में भारत ने सर्वप्रथम 1900 में, एकमात्र खिलाड़ी नार्मन प्रिजार्ड (एंग्लो इण्डियन) के साथ भाग लिया, जिसने एथलेटिक्स में दो रजत पदक जीते 1920 के ग्रीष्मकालीन ओलम्पिक खेलों में देश ने पहली बार एक टीम भेजी और उसके बाद से हर ग्रीष्मकालीन खेलों में भाग लिया है। 1964 से शीतकालीन ओलम्पिक खेलों में भी भारत ने कई बार भाग लिया है। 2016 ग्रीष्मकालीन ओलम्पिक आरम्भ होने तक भारत के खाते में कुल 26 पदक थे, जो कि सभी ग्रीष्मकालीन खेलों में जीते गए, शीतकालीन खेलों में पदक जीतने में भारत को अभी तक सफलता नहीं मिली है। 1920 और 1980 तक एक लम्बे समय तक ओलम्पिक में भारतीय राष्ट्रीय हॉकी टीम का दबदबा बना रहा। इस बीच हुए हुए बारह खेलों में से भारत ने ग्यारह पदक जीते जिनमें 8 स्वर्ण पदक थे और 1928-1956 तक छह स्वर्ण पदक लगातार जीते थेा भारत 18-07-2021 तक ओलिम्पिक पदक तालिका मे 54वें पायदान पर है।
१९६४ ग्रीष्मकालीन ओलंपिक में भारत
भारत ने जापान की राजधानी टोकियो में आयोजित 1964 ग्रीष्मकालीन ओलंपिक में भाग लिया था। इन खेलों में भारत को पुरुष हॉकी स्पर्धा में स्वर्ण पदक मिला था।